open-index/open-wikipedia-markdown huggingface dataset:
Tabitha Karanja

**Tabitha Mūkami Mūigai Karanja** be a Kenyan businesswoman, entrepreneur, industrialist den Nakuru County Senator. She be de founder den current chief executive officer for Keroche Breweries, de first large brewery for Kenya insyd wey a non-multinational company own am. Keroche Breweries dey account give 20% of Kenya ein beer consumption, as of October 2012. 

## Ein early life den education
Dem born Tabitha near Kijabe, for central Kenya insyd. After e attend Kenyan schools, dem employ am for de Ministry of Tourism insyd as an Accounting Clerk. She meet den marry ein husband, wey own a successful hardware store for Naivasha town insyd. For 1997 insyd, de couple close de hardware store den go make wine business. 

## Ein career
Beginning for 1997 insyd, Tabitha Karanja den ein husband start dey make fortified wine, wey dey target de lower end of de market. For 2007 insyd, wen de government enact heavy taxes for locally made wines top, dem price ein product out of de market. She switch to manufacturing ready-to-drink gin den vodka, wey ein *state-of-the-art* factory still make today. For 2008 insyd, she add beer to ein repertoire of alcoholic drinks, wey dey begin plus a brand dem bell am *Summit*. For 2013 insyd, de factory begin expansion plans to increase beer production from 60,000 bottles per day to 600,000 bottles per day. Adan Mohammed, de *Cabinet Secretary for Industrialization,* commission de refurbished plant, wey cost KSh5 billion (US$55.5 million), for 31 March 2015. 

For de 2022 Kenyan General Election insyd, Karanja ran give den win de Nakuru County Senatorial seat. Karanja ein UDA Party ticket garner 442,864 votes against ein main competitor from de Jubilee Party, Lawrence Karanja ein 163,625 votes. 

## Ein life matter
Tabitha marry Joseph Mūigai Karanja den togeda, dem be de parents give four kiddies; James Karanja Mūigai, Anerlisa Mūigai, Edward Mūigai den de late Tecra Mūigai. Joseph Karanja Mūigai dey serve as de Chairman of Keroche Breweries Limited.
## References

## External links

* Keroche Hires Sales Staff for New Plant
Zulu Sofola

**Nwazuluwa Onuekwuke "Zulu" Sofola** (dem dey call am Zulu, born 22 June 1935 – she 5 September 1995), she be de first woman wey ever publish drama as female Nigerian playwright and dramatist. She dey teach for university wey she sanaa climb go become de first woman Professor of Theatre Arts for Africa.

## Biography
Nwazuluwa Onuekwuke Sofola wey dem born for former Bendel State give ein father Chief Ogana Okwumabua den ein mommie Nwaugbade Okwumabua, wey dem also be Igbo people from Issele-Uku insyd Aniocha North Local Government Area now e dey Delta State for south-south part of Naija. She go Federal Government Primary School for Asaba side, then she continue to Baptist Girls High School for Agbor, all inside Delta State. Because she perform very well for school, dem give am scholarship say make she finish her high school for Nashville, Tennessee for US side. She spend her teenage years den early young woman time for America, wey she study for Southern Baptist Seminary, then she grab her BA for English from Virginia Union University for Richmond, Virginia for 1959. She later get her MA for Drama (Playwriting and Production) from The Catholic University of America for Washington DC for 1965. For 1966 she come back Naija, start work as lecturer for Department of Theatre Arts for University of Ibadan, Oyo State, there she do her PhD for Theatre Arts (Tragic Theory) for 1977.

## Ein career
Her plays dey range from historical tragedy go domestic comedy, and she dey use both traditional African setting plus modern one. She dey put inside elements like magic, myth, den ritual make she check di conflicts between traditional ways den modern life wey even inside am, male supremacy still dey hold strong. Dem see am as one of di most  big distinguished women for Nigerian literature. Even till now, she still dey inspire plenty young African writers wey wan write. Sofola plays wey dem dey perform pass be Wedlock of the Gods (1972) and The Sweet Trap (1977). She die for 1995, she be 60 years old. 

## Works dem select

* *The Deer Hunter and The Hunter's Pearl* (1969), London: Evans Brothers.
* *The Disturbed Peace of Christmas* (1971), Ibadan: Daystar Press.
* *Wedlock of the Gods* (1972), Ibadan: Evans.
* *The Operators*, Ibadan: Ibadan University, 1973.
* *King Emene: Tragedy of a Rebellion* (1974), Heinemann Educational Books. 
* *The Wizard of Law* (1975), Evans Bros. 
* *The Sweet Trap* (1977); Ibadan: Oxford University Press. 
* *Old Wines Are Tasty* (1981), Ibadan: Oxford University Press. 
* *Memories in the Moonlight* (1986), Ibadan: Evans Brothers.
* *Queen Omu-ako of Oligbo*, Buffalo: Paul Robeson Theatre, 1989.
* *Eclipso and the Fantasia*, Illorin, Nigeria: 1990.
* *The Showers*, Illorin, Nigeria: 1991.
* *Song of a Maiden: A Play*, Illorin, Nigeria: Heinemann, 1992.
* *Lost Dreams and Other Plays*, Ibadan: Heinemann, 1992.

## References


## External links

* zulusofola.com ′Zulu Sofola official website.
* Zulu Sofola at Black Plays Archive, National Theatre.
Felicia Adjei

**Felicia Adjei** (born 3 March 1974) be a Ghanaian politician den de Member of Parliament give Kintampo South Constituency for de Brong Ahafo Region of Ghana. She be member of National Democratic Congress. 

## Ein early life den education
Dem born Adjei for Anyima insyd, Brong Ahafo Region. She get ein early education at de Kintampo Methodist School. She hold one advanced diploma for Catering, Food den Nutrition insyd from de Adventist Vocational Institution now Techiman Campus of de Valley View University. She sanso hold a Cookery give Catering Industry diploma from de Sunyani Polytechnic now Sunyani Technical University. 

## Ein career
She move to de United States of America for while after dey work at de Catering Guest House for Sunyani insyd. She return to Ghana to work as de managing director of Addfal FA Limited. She sanso found de Felicia Adjei foundation plus de objective of to empower women thru vocational training, youth development thru education den sports, farming, supporting de physically challenged den de provision of healthcare den oda of community development.   

## Ein politics
She be a member of de National Democratic Congress. She win de 2016 parliamentary elections to becam a member of parliament give Kintampo South Constituency for de 7th parliament of de 4th Republic of Ghana. 

She win after dey garner 15,266 votes wey dey represent 51.79% against ein contender Gyan Alexander of de New Patriotic Party wey get 14,210 wey dey represent 48.21%. For de 7th parliament she serve for de Gender den Children committee den de communications committee.  

## Ein life matter
She be single plus one daughter. Felicia be a Christian.

## References
Rita Naa Odoley Sowah

**Rita Naa Odoley Sowah** (born 2 July 1968) be a Ghanaian politician. She be a member of de National Democratic Congress (NDC). She be de first female member of parliament give de La Dade Kotopon Constituency. A native of Labadi for de Greater Accra Region insyd, she previously serve as de Municipal Chief Executive (MCE) give La Dade Kotopon Municipal Assembly (LADMA) from 2013 to 2017.

## Ein early life
Dem born Rita Naa Odoley Sowah for 2 July 1968 top. She be Ga den native La wey dem sanso know am as Labadi for de Greater Accra Region of Ghana insyd. 

## Ein career

### Early career
Sowah work as a secretary at de Premix Secretariat under de Fisheries Commission of Ghana. She sanso work as a Data Entry Officer at de Department of National Lotteries rydee de National Lottery Authority for Ghana insyd den as a secretary at de La Dade Kotopon Office of de Member of Parliament. 

### Municipal Chief Executive
She serve as de first Municipal Chief Executive (MCE) give La Dade kotopon Municipal Assembly (LADMA) from 2013 to 2017. She sanso serve as de treasurer of National Association of Local Authorities of Ghana (NALAG). 

## Ein politics

### Parliamentary bid
She run give de NDC primaries to be selected as demma candidate wey dey go into de 2020 elections den she win. She make history as de first female to win de La Dade-Kotopon parliamentary seat for de 2020 Parliamentary elections insyd. She win wey she get 47,606 wey dey represent 53.67% whilst ein closest Joseph Gerald Tetteh Nyanyofio of de New Patriotic Party (NPP) poll 41,101 votes wey dey represent 46.33%.She win wey she get 47,606 wey dey represent 53.67% whilst ein closest Joseph Gerald Tetteh Nyanyofio of de New Patriotic Party (NPP) poll 41,101 votes wey dey represent 46.33%. She be one of de 40 women wey dey represent demma respective constituencies for de 8th Parliament insyd from 7 January 2021. 

### Member of Parliament
Dem swear in Sowah as Member of Parliament wey dey represent de La Dade Kotopon Constituency for de 8th Parliament insyd of de 4th Republic of Ghana for 7 January 2021 top. She serve as a member for de Youth, Sports den Culture Committee top den de Gender den Children Committee of Parliament. 

## Ein life matter
Sowah be a Christian.

## References


## External links

* Rita Naa Odoley Sowah, GhanaMPs Profile
Muzdalifah

**Muzdalifah** (Arabic: مُزْدَلِفَة) be an open den level area near Mecca insyd de Hejazi region of Saudi Arabia wey be associated plus de Ḥajj ("Pilgrimage"). E dey lie just southeast of Mina, on de route between Mina den Arafat.

Insyd Pre-Islamic times na de Hums be de Quraysh, Banu Kinanah, Banu Khuza'a den Banu 'Amir go camp at Muzdalifah den refuse to go to Mount Arafat plus de oda Arabs.

Plus de coming of Islam, na de Hums be reprimanded for dis behaviour wey dem tell dem to depart plus de oda Arabs insyd Quran 2:199.

## Pilgrimage
De stay at Muzdalifah be preceded by a day at Mount Arafat, wey dey consist of glorifying God, repeating de duʿāʾ (Supplication), repentance to God, den dey biz am for forgiveness. At Arafat, dem dey perform Ẓuhr den ʿAṣr prayers insyd a combined den abbreviated form during de time of Zuhr. After sunset on de ninth day of de Islamic month of *[[Dhu al-Hijjah|Dhūl-Ḥijjah]]*, Muslim pilgrims travel to Muzdalifah, sam times dem dey arrive at night secof over-crowding. After arriving at Muzdalifah, pilgrims pray de Maghrib den ʿIshāʾ prayers jointly, wer as dem shorten de Isha prayer to 2 rakats. At Muzdalifah, pilgrims collect pebbles for de Stoning of the Devil (Arabic: رَمِي ٱلْجَمَرَات, romanized: *Ramī al-Jamarāt*, lit. 'Stoning of de Place of Pebbles').

### De Sacred Monument

Dem know de open-roofed mosque at Muzdalifah as "The Sacred Grove" (Arabic: ٱلْمَشْعَر ٱلْحَرَام‎, romanized: *Al-Mašʿar Al-Ḥarām*) insyd de Quran (2:198).

## References


## External links
* In Arabic
* Mina and Muzdalifah on YouTube
* Arafah Hajj Muzdalifah Jamarah Makkah Hajj
* IslamiCity
Lydia Alhassan

**Lydia Seyram Alhassan** (dem born am 31 January 1970) be Ghanaian politician den member of de Seventh Parliament of de Fourth Republic of Ghana. She represent de Ayawaso West Wuogon Constituency for de Greater Accra Region insyd for de ticket of de New Patriotic Party.

## Ein education
She hold an MBA for Marketing insyd from de University of Ghana Business School den a Bachelor of Administration degree from de Ghana Institute of Management and Public Administration (GIMPA).

## Politics
For January 2019 insyd, Alhassan contest de parliamentary seat give de Ayawaso West Wuogon Constituency. She contest for de ticket of de New Patriotic Party (NPP) top, den succeed ein late husband Emmanuel Boakye Agyarko. She win de election plus 68.80 per cent of de valid votes cast. De oda candidates, Kwasi Delali Brempong of de opposition National Democratic Congress (NDC) poll 30.52 per cent, William Kofi Dowokpor of de *Progressive People's Party* (PPP) poll 0.58 per cent, den Clement Boadi of de Liberal Party of Ghana (LPG) poll 0.10 per cent.

She successfully contest for de 2020 Ghanaian general election under de ticket of New Patriotic Party den win against Ghanaian celebrity den NDC candidate John Dumelo, wey e poll 9,851 of de valid votes cast. De most recent honors dat Hon. Lydia Alhassan receive give ein services to de country ein development be de *Ghana Parma Awards' Woman of Excellence Award* from 2017 den *Personality of the Year Award* from 2021.

For de 2024 Ghanaian general elections insyd, John Dumelo defeat Alhassan plus Dumelo wey e poll 47,560 votes plus am wey e secure 39,214 votes.

## Ein life matter
She marry de late politician Emmanuel Boakye Agyarko until e die for 2018 insyd. 

## References


## External links
Mavis Nkansah Boadu

**Mavis Nkansah Boadu** (dem born am May 17, 1989) be Ghanaian politician den de Member of parliament give Afigya Sekyere East constituency insyd de Ashanti Region for de 7th den 8th parliament of de 4th Republic of Ghana insyd. She be member of de New Patriotic Party.

## Ein early life den education
Dem born Boadu for 17 May 1989 top for Wiamoase, Ashanti Region insyd. She get ein secondary school education at Achimota School. She hold an MBA for International Business from DeVry University (USA) insyd den a masters degree for Human Resource Management from University College of Management Studies insyd.

## Ein career
Boadu be international student ambassador give DeVry University (New York), from 2015 to 2016. She intern as a human resource assistant give Kinsadus Company LTD from 2012 to 2012.

## Ein political career
For July 2015 insyd, Boadu at de age of 26 win de New Patriotic Party ein primaries wey she beat de then incumbent member of parliament de late Hennric David Yeboah wey dey for parliament insyd give two terms prior to ein lose. Dem elect am as member of parliament give Afigya Sekyere East constituency after dey obtain 41,694 votes wey e represent 80.44% against ein closest contender Awudu Salim of de National Democratic Congress wey obtain 10,141 votes wey e represent 19.56%. Dem re-elect am for de 2020 General Election insyd to represent for de 8th Parliament of de Fourth Republic of Ghana insyd. For de 7th parliament of de 4th Republic of Ghana insyd, she serve for de  Foreign Affairs committee den Public committee top.

During parliamentary proceedings for February 2017 insyd, she demand give a strict enforcement of road traffic regulations to end carnage for de roads top. She add dat although deNational Road Safety Commission (NSRC) deserve commendation give dey take measures to enforce road traffic laws, dem need to do more. 

## Ein life matter
Boadu be single, den a Christian.

## Philanthropy
For August 2017 insyd, Boadu donate 340 bags of cement to communities for de Afigya Sekyere East Constituency insyd.

## References


## External links
AfroFuture

**Afrofuture** (stylized as **AfroFuture**), formerly known as **Afrochella**, be an African music festival that started insyd 2019.

## Background
AfroFuture be one of several cultural events dat takes place insyd Ghana insyd December, wey include de Afro Nation festival den BHIM. De Black Star Line Festival be scheduled to launch insyd January 2023.

## History
AfroFuture be co-founded insyd 2019 as Afrochella by Abdul Abdullah. De festival be organised by Culture Management Group.

Afrochella 2020 dey occur from December 26 to January 1 insyd El Wak Stadium den featured Tiwa Savage, Joey-B den Juls, Sarkodie, Samini, Wande Coal, Distruction Boyz, Mercedes Benson, Neya Music, den Amarachi Nwosu. Afrochella 2021 featured Wizkid den Stonebwoy.

Insyd October 2022, de organisers be sued by de organisers of Coachella festival for trademark infringement.

De last Afrochella take place insyd Accra ein El-Wak stadium on December 28 den 29, 2022. De 2022 festival theme be Afrofuturism. Performers include Stonebwoy, Asake, Ayra Starr, Juls, Meek Mill, Rema,  Black Sherif,  Camidoh, Aerostar, and Gyakie plus Burna Boy performing de headline act. Ayra Starr dey fall while performing den dey call am upon de organisers to clean de stage between performances.

## References


## External links

* Official website
Afua Kuma

**Afua Kuma** (1908–1987) be a Ghanaian oral theologian.

## Biography
Dem born Afua Kuma insyd Obo Kwahu insyd de Eastern Region of Ghana. Insyd ein childhood, she help ein parents insyd farming den trading wey she no dey go school. Although na dem bring am up insyd de Presbyterian church, wer ein poppie be an elder, insyd ein later life she attend a local Catholic Church before she join de Church of Pentecost.

Though na she be illiterate, she be well-versed insyd ein mother tongue of Twi den become known for de oral theology insyd ein prayers den songs.

## Works

* 

## References
Agbeko

**Agbeko** be a surname. Notable people plus de surname include:

* Joseph Agbeko (born 1980), Ghanaian boxer
* Shepherd Agbeko (born 1985), Ghanaian sprinter
Comfort Doyoe Cudjoe-Ghansah

Hon. **Comfort Doyoe Cudjoe-Ghansah** (born 3 November 1967) be a Ghanaian politician den de Member of Parliament give Ada constituency. She serve as de Minister of State in charge of Social den Allied Institutions. She be, as of 2023, de Deputy Government Chief Whip for de Parliament of Ghana insyd. 

## Ein early life den education
Dem born Cudjoe-Ghansah for Big Ada insyd, Greater Accra Region for 3 November 1967 top. Comfort earn ein diploma for stenographership insyd from Royal Academy of Accounting, Accra for 1983 insyd. She earn a certificate for radio den television presentation from de Ghana Institute of Journalism for 2011 insyd.

## Ein political life
Cudjoe-Ghansah be de Member of Parliament give Ada constituency, den dey sit for de committees give gender den children top, den for foreign affairs top. She be de Minister of State give de Ghanaian government for Social den Allied Institutions top, wey dem name am to de role for January 2013 insyd by President of Ghana John Dramani Mahama. She deny accusations for 2014 insyd dat she get bribe assembly members to reject a District Chief Executive wey de President nominate. Dem clear ein name at one emergency meeting for de region insyd.

She meet plus de Chinese Ambassador to Ghana later dat year to talk joint working for health den de well-being of children matter top.

For 2016 insyd, she present computers on behalf of de government to de head of de Ghanaian civil service, den ova 500 desks to schools for ein constituency insyd. For a low key ceremony insyd, she stress de importance of education to Ghanaian citizens.

### Politics
Cudjoe-Ghansah contest den win de National Democratic Congress parliamentary seat give Ada Constituency for de Greater Accra Region insyd. She win dis seat during de 2016 Ghanaian general elections. Three oda candidates namely Kanor Saakey of de New Patriotic Party, Asupah Manasseh of National Democratic Party den Daniel Katey Ossah of Convention People's Party sanso contest for de 2016 by-election insyd of Ada constituency wey dem hold for 2016 insyd. Cudjoe-Ghansah win de election wey e obtain 18,954 votes out of de 23,570 cast, wey dey represent 80.42 percent of total valid votes. For 2020 insyd, Cudjoe-Ghansah retain ein seat, plus 27,591 votes, wey e gain 82.14% of de votes cast give de Ada seat for Parliament insyd.

Cudjoe-Ghansah be de incumbent Member of Parliament give Big Ada den dem retain am during de 7 December 2024 elections.

## Ein life matter
Cudjoe-Ghansah be Christian, wey e marry plus six kiddies. She speak at events wey she seek to bring religious cohesiveness to de area, wey dey praise de peace for Ghana insyd. 

## References
Sunnah

**Sunnah** be de body of traditions den practices of de Islamic prophet Muhammad wey dey constitute a model give Muslims to follow. For Muslims, de sunnah be wat all de Muslims of Muhammad ein time supposedly see, follow, wey dem pass on to de next generations. However, wat dey constitute de Sunnah, den ein interpretation, dey depend significantly on de specific Islamic sect den school of thought. Sunnis dey rely on six major canonical hadith collections to document de Sunnah, dem know as *Kutub al-Sittah*. For Shias, de sunnah generally be documented insyd *Kutub al-'Arba'a*, wich give preference to hadiths dem attribute to de Prophet ein family (*Ahl al-Bayt*) den de Twelve Imams. For Ibadis, de sunnah be documented insyd de two hadith collections *Jami Sahih* den *Tartib al-Musnad*. Sufis hold say Muhammad transmit ein sunnah, wey dey include ein spiritual values, "thru a series of Sufi teachers". 

According to classical Islamic theories, de sunnah primarily be documented by hadith—wich be de verbally-transmitted record of de teachings, actions, deeds, sayings, den silent approvals anaa disapprovals dem attribute to Muhammad—den alongside de Qur'an (de book of Islam) be de divine revelation (*wahy*) dem deliver thru Muhammad wey make up de primary sources of Islamic law, beliefs, den theology. De sunnah be classified into different types wey base on Muhammad ein actions: ein specific words (*Sunnah Qawliyyah*), ein actions such as habits den practices (*Sunnah Fiiliyyah*), den silent approvals (*Sunnah Taqririyyah*). However, sam Muslims, such as *Ahl al-Kalam*, Kharijites, den Mu'tazilites, distinguish between de Sunnah den Hadith, wey dey accept de Sunnah as an authoritative practice while e be critical of de Hadith ein reliability as a source for Islamic law. De Quranist stance on de Sunnah dey vary from outright rejection to an approach wey dey consider external sources as secondary den dependent on de Qur'an for verification.

Historically, insyd pre-Islamic Arabia, de term *sunnah* refer to 'manner of acting', (Urf) whether good anaa bad den recording of am na e sanso be an Arab tradition. Later, "good traditions" begin to be referred to as sunnah den de concept of "Muhammad ein sunnah" be established. During de early Islamic period, e include precedents set by both Muhammad, den ein companions. In addition, na de sunnah of Muhammad no necessarily associate plus hadith. De strict focus of Muhammad ein example—especially as recorded insyd hadith—as de only authoratative source of *sunnah* be established later, particularly by de scholar al-Shafi'i (d. 820 CE), insyd de late second century of Islam. De term *as-sunnah* (, lit. 'de Sunnah') then eventually cam to be viewed as synonymous plus de sunnah of Muhammad, base on hadith reports, distinct from oda practices.

## References


## External links

*The Sunna as Primordiality by Sheikh Abdal Hakim Murad
*The Meaning of "Sunna" in the Qur’an, Qur'anic Studies
*Sunnah and Hadith , Center For Muslim–Jewish Engagement
*5 Actionalbe Sunnah backed by science
Patricia Appiagyei

**Patricia Appiagyei** (dem born am 28 November 1956) be Ghanaian politician, one-time Deputy Ashanti Regional Minister den de first female mayor of Kumasi Metropolitan Assembly. She be de Member of Parliament (MP) for de Seventh Parliament of de Fourth Republic of Ghana insyd den de 8th Parliament of de Fourth Republic of Ghana, wey dey represent  Asokwa Constituency. She be member of de New Patriotic Party for Ghana insyd.

## Ein early life den education
Na dem born Appiagyei for 28 November 1956 top for Kumasi insyd den dey hail from Konongo/Asawase-Kumasi, for de Ashanti Region of Ghana insyd. She get ein secondary education at de St Louis Senior Secondary for Kumasi insyd den proceed to Kwame Nkrumah University of Science and Technology, wey she study BA Social Science for 1980 insyd. She further do ein Post graduate diploma- Development Economics for 1988 insyd.  

## Ein career
Appiagyei previously work plus City Investments Company Limited as de executive director of marketing from 1995 to 2010. She sanso previously be de mayor of Kumasi.

## Politics
Appiagyei be Deputy Minister give Ashanti region from 2001 to 2005 den dem shortly appoint am as Deputy Ashanti Regional Minister for 2005 insyd. From 2005 to 2009 she serve as de Municipal Chief Executive give Kumasi. She currently be de Member of Parliament (MP) give Asokwa Constituency after beating former deputy Local Government minister, Maxwell Kofi Jumah, to win de New Patriotic Party (NPP) primary election den subsequently win de parliamentary seat during de 2016 Ghanaian general elections. She wIn de 2020 general election to represent ein constituents for de 8th Parliament of de Fourth Republic of Ghana insyd. Hon Patricia Appiagyei be currently de most experienced female NPP member of Parliament. 

For 2017 insyd, Nana Akufo-Addo appoint am den parliament approve am to serve as de deputy *minister for Environment, Science and Technology and Innovation*. She be board member give de Nuclear Power Ghana.  

For February 2024 insyd, she assume de role of deputy majority leader for parliament insyd after dem promote Alexander Afenyo-Markin deputy majority leader to de position of majority leader due to Osei Kyei-Mensah-Bonsu resignation from de role.

### Committees
Appiagyei be member of de *Lands and Forestry Committee* den sanso member of de Appointments Committee.

## Ein life matter
Appiagyei be de second wife of Dr K. K. Sarpong, a former CEO of Kotoko FC den Ghana National Petroleum Corporation, den get three kiddies. She be a practicing Christian.

## Philanthropy
For July 2021 insyd, she pay visits to some areas for Kumasi insyd wey dey include Old Asokwa, Kaase, Asokwa Extension, Atonsu den Agogo wey flood happen for der after a two-day downpour. She assure de people affected of a new market place. She sanso vist de New Bethel Presbyterian Primary den JHS.  

## References


## External links
Makkah Al Mukarramah Library

De **Makkah Al Mukarramah Library** (Arabic: مَكْتَبَة مَكَّة ٱلْمُكَرَّمَة‎, romanized: *Maktabah Makkah Al-Mukarramah*) be a library near de *[[Masjid al-Haram]]* insyd Mecca, Saudi Arabia. Since e be believed to stand on de spot wer dem born de Islamic prophet Muhammad, e sanso be known as de **Bayt al-Mawlid** (Arabic: بَيْت ٱلْمَوْلِد‎, lit. 'House of de Birth').

## History

### Islamic
Amina bint Wahb be believed to give birth to Muhammad insyd de month of *Rabi' al-Awwal*, *circa* 53 B.H. anaa 570 C.E. Na ein husbie, Abdullah ibn Abd al-Muttalib, die three to six months prior.

### Modern
After consulting senior scholars, ibn Saud, de founding king of Saudi Arabia, build dis library over de site of Muhammad ein birth.

## References


## External links

* An Islamic source on Muhammad's birthplace
Agbeli Kaklo

**Agbeli Kaklo** be a Ghanaian den Togolese snack made from cassava den eaten by de locals, de snack originate from de southern part of de Volta Region. E be very crunchy den mostly eaten plus hard coconut. De snack be named as such because e be derived from cassava.

## Ingredients
De ingredients used insyd preparation:

* Milled/Grated Cassava.
* Water.
* Onion.
* Oil.
* Coconut.
* Salt.

## References


## External links

* How to prepare Agbeli Kaklo.
Agbesi

**Agbesi** be a name. Notable people plus de name include: 

* Alfred Kwame Agbesi (1955–2025), Ghanaian lawyer den politician
* Nelson Agbesi (1939–2016), Ghanaian barrister den politician
* Alfred Agbesi Woyome (born 1965), Ghanaian businessman
Ahl al-Hadith

***Ahl al-Hadith*** (Arabic: أَهْل الحَدِيث, romanized: *Ahl al-Ḥadīth*, lit. 'people of hadith') be an Islamic school of Sunni Islam wey emerge during de 2nd den 3rd Islamic centuries of de Islamic era (late 8th den 9th century CE) as a movement of hadith scholars wey consider de Quran den authentic hadith to be de authority per insyd matters of law den creed. Dem be known as "*Athari*" for championing traditionalist theological doctrines wich reject rationalist approaches den advocate a strictly literalist reading of Scriptures. Dem sanso refer to ein adherents to as *traditionalists* den sam times *traditionists* (from "traditions", namely, *hadiths*). De traditionalists constitute de most authoritative den dominant bloc of Sunni orthodoxy prior to de emergence of *[[Madhhab|mad'habs]]* (legal schools) during de fourth Islamic century.

Insyd jurisprudence, *Ahl al-Hadith* oppose chaw of dema contemporary jurists wey base dema legal reasoning on informed opinion  (*raʼy*) anaa living local practice  (*ʽurf*), wey dem be referred to, often derogatorily, as Ahl ar-Ra'y. De *traditionalists* condemn de practice of *[[taqlid]]* (dey follow scholarly opinions anaa *ra'y* widout asking for scriptural proofs) wey dem advocate *ittiba* (adherence to scholarly traditions by asking for proofs from de Quran den Sunnah wey dey take dema literal meaning per). In turn, de *Ahl al-Hadith* uphold *[[ijtihad]]* (scholarly legal reasoning) by adhering to Scriptures.

Insyd matters of faith, na *Ahl al-Hadith* be pitted against de Mu'tazilites den oda theological currents, wey dey condemn chaw points of dena doctrines as well as de excessive rationalistic methods Mu'tazilites dem use in defending den dey justify demaselves. De most prominent leader of de movement be ʼAḥmad Ibn Ḥanbal. Subsequently, oda Islamic legal schools gradually cam to accept de reliance on de Quran den hadith wey de Ahl al-Hadith movement advocate as valid, while al-Ash'ari (874-936) use rationalistic argumentation wey Mu'tazilites favour to defend chaw of de same tenets of de Ahl al-Hadith doctrine, wey dey carry on de legacy wey Ibn Kullab provide. Insyd de centuries, de term *ahl al-hadith* cam to refer to those scholars of de Hanbali den Zahiri schools; wey reject rationalistic theology (*kalam*) wey dem hold on to de creed of Ahmad Ibn Hanbal den especially Imam Zahiri. Dis theological school, wich sanso be known as traditionalist theology, be championed insyd recent times by de Salafi movement. De term *ahl al-hadith* sam times be used insyd a more general sense to denote a particularly enthusiastic commitment to hadith den to de views den way of life of de Muhammad ein contemporaries den de early generations of believers.

## References
Sonia Birdi

Dem nominate **Sunjeev 'Sonia' Kaur Birdi** as member of de Kenyan Parliament. She be de Kenyan Asian woman wey first serve insyd de national legislature.

## Early life den education
Sonia Birdi wey dem born insyd Nairobi to a Sikh family of de Punjabi heritage, de daughter of Surinder den Kuljiridei Birdi. She attend a convent school, den a college insyd India for ein undergraduate degree. She earn a master's degree insyd business administration from Sheffield University insyd de United Kingdom.

## Political career
Birdi enter politics because of di suffer wey she see when she dey do relief work after di Sinai oil fire for Mukuru kwa Njenga in 2011.

## References
Monica Juma

**Monica Kathina Juma** CBS, EGH, MBS (born 26 September 1963) be Kenyan diplomat wey currently dey serve as National Security Advisor to President William Ruto. She serve before as Cabinet Secretary for Defence insyd the cabinet of President Uhuru Kenyatta.

## Early life den education
Juma study for University of Nairobi where she do ein Bachelors of Arts and Masters of Arts for Government and Public Administration. She go University of Oxford for Certificate in Refugee Studies, and na there she get her PhD for Politics.

## Diplomatic career
Juma get long career for diplomatic service. She don serve as Kenya’s concurrent ambassador to Ethiopia, Djibouti, African Union, de Inter-Governmental Authority on Development (IGAD), den de United Nations Economic Commission for Africa (UNECA), wey dey based for Addis Ababa.

## Political career

Juma serve as Cabinet Secretary for Ministry of Foreign Affairs from January 2016 reach February 2018.

She serve as Principal Secretary for State Department of Interior, insyd Ministry of Interior and also Coordination of National Government.

Before she serve for Ministry of Interior, Juma don serve as Cabinet Secretary for Ministry of Defence already.

For 23 May 2024, Juma be one of de guests wey dem invite for di state dinner wey U.S. President Joe Biden host in honor of President William Ruto for White House.

## Oda activities

Juma be senior research fellow for Department of Political Science at University of Pretoria for South Africa. She still be adjunct faculty member for African Centre for Strategic Studies, wey dey National Defense University for Washington, D.C., United States of America. She wrep den publish plenty work on di subjects wey she specialize in.
= References =


## External links

* Website of the Kenya Ministry of Foreign Affairs
* Monica Juma, the brain behind Kenya's Kenyatta
* JUMA: Africans without visa will not be turned away upon arriving in Kenya As at 24 February 2018.
Felicity Okpete Ovai

**Felicity Okpete Ovai** (born 1961) be engineer den academic wey komot Degema, Rivers State, for Nigeria. She be member of Rivers State People’s Democratic Party, wey she be de first woman wey dem appoint as Commissioner of Works, wey she serve from 2003 reach 2006.

## Education
Ovai plete ein secondary education for Holy Rosary Secondary School (wey dem now dey call, Holy Rosary College) for Port Harcourt. She receive B.Tech for Agricultural Engineering from Rivers State University of Science and Technology, wey she sanso get Master’s degree for Mechanical Engineering from University of Port Harcourt.

## Career
Ovai hold different positions of responsibility for Rivers State. She serve as de first woman Commissioner of Works for de Executive Council of Rivers State from 2003 reach 2006. While she dey for office, e be she naa wey oversee (head) de start of several road construction projects for the state, including works on de road wey connect Ogoni, Andoni, den Opobo–Nkoro, wey dem generally call Unity Road, wey de total cost be about ₦11.8 billion.

For 2 December 2006, dem report say Okpete Ovai, den Shedrack Akalokwu (wey be Special Adviser to Governor Peter Odili) den Wilson Ake (wey be member of House of Representatives), don clear by People’s Democratic Party to take part for de party ein Rivers West senatorial primary election.

For February 2016, dem appoint Ovai as member of Rivers State Roads Maintenance and Rehabilitation Agency by Governor Ezenwo Nyesom Wike She still be member of different professional bodies, like Nigeria Society of Engineers, Institute of Mechanical Engineers, den Society of Agricultural Engineers.

= References =
Mai Padmore

**Edith Mai Padmore**, née **Wiles** (20 August 1916 – 3 July 1988), be Liberian politician. She cam be Liberia dema first female cabinet minister wen dem appoint am as Minister of Health and Welfare for 1972.

## Life
Dem born Mai Wiles on 20 August 1916 for Monrovia. She be daughter of Richard Wiles, wey be Speaker of the House of Representatives of Liberia, den Mai Grimes, wey be de sisto of Louis Arthur Grimes, former Chief Justice of Liberia. Ein poppie ein mummy be Vai, den ein oda grandparents, dem all come from de West Indies. She get ein education for Trinity Parish School den College of West Africa, wer she graduate as top student for 1934 anaa 1935. She teach for a year after graduation. Later, she train for Eugenia Simpson Cooper Secretarial School, den after dat she cam be personal secretary to President Edwin J. Barclay.

For April 1939, she marry future diplomat George A. Padmore. From 1940 reach 1950, she work as secretary to de General Manager of Firestone Plantation Company. After dat, she cam be Executive Secretary to President William Tubman from 1951 reach 1955. For 1956, she follow ein husbie go United States, wer dem appoint am as Ambassador. She help organize de Saniquellie Conference for 1959 den de Monrovia Conference for 1962, wey later lead to de formation of Organisation of African Unity. From 1963 reach 1971, she serve as Special Assistant to President Tubman.

President William Tolbert appoint Padmore as Minister of Health and Welfare on 11 January 1972. She be minister til 1973.

Padmore dey active for Episcopal Diocese of Liberia. Na Mai Padmore be member of Alpha Kappa Alpha sorority. Wey she come die for July 3, 1988.

= References =
Abbasid Caliphate

De **Abbasid Caliphate** anaa **Abbasid Empire** be de third Islamic caliphate, wey de Abbasid dynasty rule. De dynasty be descended from Muhammad ein uncle, Abbas ibn Abd al-Muttalib (d. 653), after whom e be named. De Abbasids rise to power insyd 750, wen de Abbasid Revolution overthrow de preceding Umayyad Caliphate, wey dem rule as caliphs from dema metropole insyd Iraq til 1258, plus Baghdad as dema capital for most of dema history.

De Abbasid Revolution get ein origins den first successes insyd de easterly region of Khurasan, far from de Levantine center of Umayyad influence. De Abbasids first center dema government insyd Kufa, Iraq, buh insyd 762 de second caliph al-Mansur found de city of Baghdad wey he make am de capital. Baghdad cam be a center of science, culture, arts, den invention, wey dey usher insyd wat cam be known as de Golden Age of Islam. E host several key academic institutions, such as de House of Wisdom, as well as a multi-ethnic den multi-religious population, wich make de city famous as a centre of learning across de world. De Abbasid period be marked by de use of bureaucrats insyd government, wey dey include de vizier, as well as a growing inclusion of non-Arab Muslims insyd de *ummah* (Muslim community) den among de political elites.

De height of Abbasid power den prestige traditionally be associated plus de reign of Harun al-Rashid (r. 786–809). After ein death, a civil war bring new divisions wey be followed by significant changes to de character of de state, wey dey include de creation of a new professional army dem recruit mainly from Turkic slaves den de construction of a new capital, Samarra, insyd 836. De 9th century sanso see chaw provinces wey cam be increasingly autonomous, wey dey give rise to local dynasties wey control different regions of de empire, such as de Aghlabids, Tahirids, Samanids, Saffarids, den Tulunids. After a period of turmoil insyd de 860s, de caliphate regain sam stability wey ein seat return to Baghdad insyd 892.

During de 10th century, dem reduce de caliphs to mere figureheads, wey real political den military power dey rest insyd de hands of de Iranian Buyids den de Seljuq Turks, wey take control of Baghdad insyd 945 den 1055, respectively. De Abbasids eventually regain control of Iraq during de reign of Caliph al-Muqtafi (r. 1136–1160) wey extend dema rule into Iran during de reign of Caliph al-Nasir (r. 1180–1225). Dis revival end insyd 1258 plus de sack of Baghdad by de Mongols under Hulagu Khan den de execution of Caliph al-Musta'sim, wich mark de effective end of de Abbasid Caliphate. Na dem formally reinstate a surviving branch of de Abbasid dynasty insyd 1261 by Mamluk sultans insyd Cairo, buh e lack any political power. De dynasty continue to claim symbolic authority til de Ottoman conquest of Egypt insyd 1517, de last Abbasid caliph be al-Mutawakkil III.

## References


## External links

* .
* .
Ummah

**Ummah** (/ˈʊmə/; Arabic: أُمَّة [ˈʊm.mæ]) be an Arabic word wey dey mean Muslim identity, nation, religious community, anaa de concept of a commonwealth of de Muslim believers (أمة المؤمنين *ummat al-muʼminīn*). E be a synonym give *ummat al-Islām* (, lit. 'de Islamic nation'); dem commonly dey use am to mean de collective community of Muslim people. Insyd de Quran, de *ummah* typically dey referto a single group wey dey share common religious beliefs, specifically those wey be de objects of a divine plan of salvation. De word *ummah* (pl. *umam* umam [ˈʊmæm]) dey mean nation insyd Arabic. For example de Arabic term give de United Nations be  *al-Umam al-Muttaḥidah*, wey dem dey use de term الأمة العربية al-*Ummah al-ʻArabiyyah* to refer to "de Arab Nation".

Ummah be distinguished from ( ˈʃæʕb, "people"), wich dey mean a nation plus common ancestry anaa geography. De word *ummah* dey differ from de concept of a country anaa people. Insyd ein greater context e be used to describe a larger group of people. For example, insyd Arabic de word شعب  *shaʻab* ("people") go be used to describe de citizens of Syria. However, dem dey use de term *ummah* to describe de Arab people as a whole, wich dey include Syrians as well as de people of de Arab world. Ummah fi be a supra-national polity plus a common history den identity based on religion. Pan-Islamism dey advocate for de unity of Muslims insyd one nation as an Islamic country anaa an Islamic state.

## References


## External links

* The definition of 'Ummah' is the unity of the Muslims (archived 20 October 2007)
* Online Islamic Learning Resource
Topkapı Palace

De **Topkapı Palace** anaa de Seraglio, be a large museum den library insyd de east of de Fatih district of Istanbul insyd Turkey. From de 1460s to de completion of Dolmabahçe Palace insyd 1853, e serve as de administrative center of de Ottoman Empire, wey na e be de main residence of ein sultans.

Construction, wey de Sultan Mehmed the Conqueror order, begin insyd 1459, six years after de conquest of Constantinople. Na Topkapı originally be called de "**New Palace**" ( anaa ) to distinguish am from de Old Palace ( anaa ) insyd Beyazıt Square. Dem give am de name , wey dey mean **Cannon Gate**, insyd de 19th century. De complex expand over de centuries, plus major renovations after de 1509 earthquake den de 1665 fire. De palace complex dey consist of four main courtyards den chaw smaller buildings. Female members of de Sultan ein family live insyd de harem, den leading state officials, wey dey include de Grand Vizier, hold meetings insyd de Imperial Council building.

After de 17th century, Topkapı gradually loose ein importance. De sultans of dat period prefer to spend more time insyd dema new palaces along de Bosphorus.Insyd 1856 Sultan Abdulmejid I decide to move de court to de newly Dolmabahçe Palace dem build.  Topkapı retain sam of ein functions, wey dey include de imperial treasury, library den mint.

After de end of de Ottoman Empire insyd 1923, a government decree dem date April 3, 1924 transform Topkapı into a museum. Turkey ein Ministry of Culture and Tourism now dey administer de Topkapı Palace Museum. De palace complex get hundreds of rooms den chambers, buh de most important per be accessible to de public  wey dey include de Ottoman Imperial Harem den de treasury, dem call  wer de Spoonmaker's Diamond den de Topkapi Dagger be on display. De museum collection sanso dey include Ottoman clothing, weapons, armor, miniatures, religious relics, den illuminated manuscripts such as de Topkapi manuscript. Officials of de ministry as well as armed guards of de Turkish military dey guard de complex. De Topkapı Palace dey form a part de Historic Areas of Istanbul, a group of sites insyd Istanbul wey UNESCO recognise as a World Heritage Site insyd 1985.

## References


## External links
Doris Bozimo

**Doris Bozimo** (dem born am 16 August 1942) be Nigerian woman wey be librarian, lecturer, den school administrator. She be professor wey she work before as de university librarian for Kashim Ibrahim Library for Ahmadu Bello University wey dey Zaria for Kaduna State. She be de person wey dey represent Nigeria as country coordinator for *Electronic Information for Libraries* (*EIFL*), she sana be member of Nigerian Library Association.

## Education
Bozimo get ein Bachelor of Arts degree from Scripps College wey dey for Claremont, California insyd. Later she continue go school go do ein master’s degree den doctoral degree (PhD) for Columbia University for New York. She cam fini ein master’s for 1967 den ein PhD for 1979.

## Career
For de librarianship work insyd, Bozimo work for plenty years. Na she be Head of de Department of Library & Information Science from 1991 reach 1995. Later for 1996, she cam be Dean for de Faculty of Education. After dat, she cam serve as University Librarian for Ahmadu Bello University for Zaria from 2001 reach 2006. Bozimo sanso take part for plenty professional organizations, like National Association of Library and Information Science. She sana be patron for de Nigerian Association of Women Academics (Zaria branch) too.
## Academic publications

* Bozimo, D. O. (1983). Nigerian university libraries: a survey of the expressed library needs of academics as a basis for co-operative planning. Journal of Librarianship, 15(2), 123–135. 
* Bozimo, D. O. (1983). Paraprofessional to professional status: one assessment of the ‘ladder principle. Education for Information, vol. 1, no. 4, pp. 335-344. 
* Bozimo, D. O. (1983). (1983). Nigerian scientific serial literature, International Library Review, 15:1, 49-60, 
* Obuh, Alex Ozoemelem, & Bozimo, Doris O. (2012). Awareness and Use of Open Access Scholarly Publications by LIS Lecturers in Southern Nigeria. International Journal of Library Science, 1(4), 54- 60.
* Blessing Amina Akporhonor Ph.D and Doris O. Bozimo Ph.D (2011) Automation In Records Management In University Libraries In Nigeria. The Information Technologist.  Vol.8 Pages: Pp 1-7

= References =


## External links
Muslims

**Muslims** (Arabic: المسلمون, romanized: *al-Muslimūn*, lit. 'submitters [to God]') be people wey dey adhere to Islam, a monotheistic religion wey dey belong to de Abrahamic tradition. Dem consider de Quran, de foundational religious text of Islam, to be de verbatim word of de God of Abraham (anaa *[[Allah]]*) as e be revealed to Muhammad, de last Islamic prophet. Alongside de Quran, Muslims sanso dey believe insyd previous revelations, such as de Tawrat (Torah), de Zabur (Psalms), den de Injeel (Gospel). Dese earlier revelations be associated plus Judaism den Christianity, wich be regarded by Muslims as earlier versions of Islam. De majority of Muslims sanso dey follow de teachings den practices dem attribute to Muhammad (*[[sunnah]]*) as dem record insyd traditional accounts (hadith).

Plus an estimated population of 2 billion followers, Muslims dey comprise around 26% of de world ein total population. In descending order, de percentage of people wey dey identify as Muslims on each continental landmass dey stand at: 45% of Africa, 25% of Asia den Oceania collectively, 6% of Europe, den 1% of de Americas. Additionally, insyd subdivided geographical regions, de figure dey stand at: 91% of de Middle East–North Africa, 90% of Central Asia, 65% of de Caucasus, 42% of Southeast Asia, 32% of South Asia, den 42% of sub-Saharan Africa.

While der be several Islamic schools and branches, as well as non-denominational Muslims, de two largest denominations be Sunni Islam (87–90% of all Muslims) den Shia Islam (10–13% of all Muslims). By sheer numbers, South Asia dey account for de largest portion (31%) of de global Muslim population. By country, Indonesia be de largest insyd de Muslim world, wey dey hold around 12% of all Muslims worldwide; wey Pakistan get de second largest number of Muslims insyd de world after Indonesia. Outsyd de Muslim-majority countries, India den China be home to de largest (11%) den second-largest (2%) Muslim populations, respectively. Secof high Muslim population growth, Islam be de fastest-growing religion insyd de world. Muslims experience persecution of varying severity, especially insyd China, India, sam parts of Africa, den Southeast Asia.

## References


## External links

*Ritual Prayer: Its Meaning and Manner – The Islamic Supreme Council of America.
*Muhammad and the First Muslim Ummah  – University of Chicago
* ''Islamophobia Today'' Newspaper  – An Islamophobia news clearing house
* Sammy Aziz Rahmatti, ''Understanding and Countering Islamophobia''
*
* 
*